1867 Δηίφοβος

Ο Δηίφοβος (Deiphobus) είναι ένας μεγάλος αστεροειδής της Τρωικής Ομάδας του Δία (ακόλουθο μέλος), με απόλυτο μέγεθος (όπως ορίζεται για το Ηλιακό Σύστημα) 8,5. Ανακαλύφθηκε το 1971 από τον Αργεντινό αστρονόμο Κάρλος Ούλρικο Θέσκο, που παρατηρούσε από το Ελ Λεονθίτο της Αργεντινής, και πήρε το όνομά του από τον μυθικό Δηίφοβο, έναν από τους γενναιότερους ήρωες των Τρώων στον Τρωικό Πόλεμο.

 Φυσικά χαρακτηριστικά 
Η μέση διάμετρος του Δηιφόβου εκτιμάται σε 122,67 χιλιόμετρα. O φασματικός τύπος του είναι D, ενώ το γεωμετρικό άλβεδό του είναι 0,0422. Ο Δηίφοβος περιστρέφεται γύρω από τον εαυτό του μία φορά κάθε 24 ως 30 ώρες περίπου.

 Δείτε επίσης 
 Κατάλογος τρωικών αντικειμένων Δία (τρωικό στρατόπεδο)

 Εξωτερικοί σύνδεσμοι 
 Τροχιά από το JPL (Java) / Εφημερίδα

Δηιφοβος